Obec Lemešany, na základe uznesenia Obecného zastupiteľstva č. 92/2025 v obci Lemešany, zo dňa 24.2.2025, zverejňuje nasledovné

**Vyhlásenie obchodnej verejnej súťaže**

podľa ustanovení § 9a ods. 1 písm. a) zákona č. 138/1991 Zb. o majetku obcí v znení neskorších predpisov a ustanovení § 281 až § 288 zákona č. 513/1991 Zb. Obchodný zákonník v znení neskorších predpisov na podávanie návrhov na uzavretie kúpnej zmluvy na predaj hnuteľného majetku obce

**Vyhlásenie obchodnej verejnej súťaže**

**1. Vyhlasovateľ obchodnej verejnej súťaže:**

**Obec Lemešany**

OcÚ Lemešany 186, 082 03

IČO: 00327344

Zast.: Ing. Marko Bučko, starosta obce

Kontaktná osoba: Ing. Marko Bučko,  správa majetku obce, kontakt: 0905589621

e-mail: [starosta@lemesany.sk](mailto:starosta@lemesany.sk)

Účet obce Lemešany pre účely súťaže:

Ústav: SLSP

IBAN: SK08 0900 0000 0051 5383 9846

BIC: GIBASKBX

**PODMIENKY OBCHODNEJ VEREJNEJ SÚŤAŽE**

**I.**

**Úvodné ustanovenie**

Predaj hnuteľného majetku sa uskutoční v súlade s platnými právnymi predpismi a Zásadami hospodárenia a nakladania s majetkom obce Lemešany.

**II.**

**Predmet obchodnej verejnej súťaže**

Predmetom obchodnej verejnej súťaže je výber najvhodnejšej ponuky na odpredaj hnuteľného majetku a uzatvorenej kúpnej zmluvy na hnuteľný majetok obce a to:

Vozidlo druh: Špeciálne vozidlo,

Zdvihový objem valcov: 2461.0 cm3

Výkon motora: 96.00 kW

Palivo: nafta

Rok výroby: 2009

Dátum prvej evidencie: 9.12.2009

Farba: biela

Výrobné číslo vozidla /karoséria/: WV1ZZZ7HZ9H157934

Počet najazdených kilometrov: 720.000

Platnosť STK a EK do: do 2026

Minimálna cena vozidla je: 2.000,-€

**III.**

**Časový plán súťaže**

1. Vyhlásenie súťaže dňom: 7.3.2025
2. Obhliadku špeciálneho motorového vozidla môžete vykonať v pracovných dňoch od 7.3.2025 do dátumu ukončenia predkladania návrhov v čase od 8:00 hod do 13:00 hod (tel.kontakt 0904838584)
3. Ukončenie predkladania návrhov súťaže dňa: 22.3.2025.
4. Vyhodnotenie návrhov súťaže sa uskutoční do 15 dní po skončení doby zverejnenia.
5. Oznámenie vybraného návrhu: do 5 dní od vyhodnotenia návrhov komisiou.
6. Uzatvorenie kúpnych zmlúv do 10 dní od vyhodnotenia návrhov komisiou.

**IV.**

**Podmienky obchodnej verejnej súťaže**

1. Obchodná verejná súťaž sa začína dňom zverejnenia vyhlásenia obchodnej verejnej súťaže na úradnej tabuli a webovom sídle obce Lemešany dňa: 7.3.2025
2. Navrhovateľ môže predložiť najviac jeden návrh. Ak podá navrhovateľ viac návrhov, budú všetky zo súťaže vylúčené.
3. Ak víťaz súťaže neuzatvorí zmluvu do 10 dní od vyhodnotenia návrhov, predaj špeciálneho automobilu bude ponúknutý ďalším navrhovateľom v poradí.
4. Požadovaná cena je cena minimálna.
5. Forma podávania návrhov je písomná. Náležitosti návrhu sú v článku VII. týchto podmienok obchodnej verejnej súťaže.
6. Navrhovatelia môžu meniť, dopĺňať svoje návrhy a odvolať ich do ukončenia lehoty na predkladanie ponúk v termínoch podľa článku III., odseku 3.týchto podmienok obchodnej verejnej súťaže.
7. Vyhlasovateľ obec Lemešany ustanovenou komisiou vyhodnotí predložené návrhy najneskôr do 15 dní odo dňa ukončenia predkladania návrhov súťaže.
8. Vyhlasovateľ písomne oboznámi ostatných navrhovateľov s výsledkom obchodnej verejnej súťaže do 5 dní od vyhodnotenia obchodnej verejnej súťaže
9. Vyhlasovateľ si vyhradzuje právo odmietnuť všetky predložené návrhy, súťaž zrušiť, meniť podmienky súťaže, ukončiť súťaž ako neúspešnú, alebo predĺžiť lehotu na predkladanie ponúk, predlžiť lehotu na vyhlásenie výsledku súťaže.
10. Zmena podmienok súťaže sa vykoná spôsobom prostriedkami, tak ako bola vyhlásená.
11. Záujemca má možnosť nahliadnuť do podmienok vyhlásenia VOS, ktoré sa nachádzajú na obecnom úrade Lemešany, v úradných hodinách na sekretariáte starostu.
12. Do súťaže nemožno zahrnúť návrh, ktorý sa predložil po lehote určenej v podmienkach súťaže.
13. V prípade zistenia nepravdivých údajov v súťažnom návrhu bude dotknutý navrhovateľ zo súťaže vylúčený a nebude jeho návrh hodnotený.
14. Navrhovateľ podaním ponuky potvrdzuje, že sa s predmetom obchodnej verejnej súťaže oboznámil, je mu stav predmetnej hnuteľnosti dostatočne známy a taktiež bol ešte pred ukončením súťaže podrobne oboznámený s možnosťami budúceho využitia hnuteľného majetku.
15. Navrhovateľ nemá nárok na náhradu nákladov spojených s jeho účasťou v súťaži.
16. Nárok na úhradu nákladov spojených s účasťou na súťaži nevzniká ani účastníkovi, ktorý v súťaži zvíťazil.

**V.**

**Podmienky predaja**

1. Cena za osobné motorové vozidlo bude uhradená najneskôr pri podpise zmluvy.
2. Poplatok za prepis v evidencií motorových vozidiel bude uhrádzať kupujúci.
3. V prípade nedodržania stanovených lehôt zo strany víťaza súťaže bude osobné motorové vozidlo ponúknutá na odkúpenie záujemcovi, ktorý je nasledujúci po víťazovi v poradí určenom pri posudzovaní a vyhodnotení predložených návrhov.

**VI.**

**Kritéria hodnotenia návrhov**

1. Jediným kritériom hodnotenia návrhov je najvyššia cena hnuteľného majetku predložená navrhovateľom.
2. Víťazom obchodnej verejnej súťaže bude navrhovateľ najvhodnejšej ponuky, ktorej bude priradené poradie č. 1. V poradí druhej nevhodnejšej ponuke sa priradí poradie č. 2. Takto bude postupované aj pri ďalších ponukách, ktorým bude priradené číslo podľa poradia.
3. V prípade rovnakej ponúknutej ceny za hnuteľný majetok rozhodne skorší termín podania návrhu.
4. Víťaz obchodnej verejnej súťaže bude vyzvaný na uzatvorenie kúpnej zmluvy.
5. Účastníkom súťaže, ktorí v obchodnej verejnej súťaži neuspeli umiestnili sa na druhom a ďalších miestach obec Lemešany oznámi, že ich návrhy sa odmietli.
6. Súťaž je platná, ak sa na nej zúčastni najmenej jeden súťažiaci, ktorý splnil podmienky vyhlásenej obchodnej verejnej súťaže.

**VII.**

**Podanie ponuky/návrhu**

1. Návrhy do obchodnej verejnej súťaže sa posielajú v uzatvorenej obálke na adresu vyhlasovateľa**: Obec Lemešany, Lemešany 186, 082 03**

S viditeľným označením – textom:

**NEOTVÁRAŤ – NÁVRH NA ODKÚPENIE HNUTEĽNÉHO MAJETKU - ŠPECIÁLNE VODZIDLO**

1. Poverený zamestnanec obce – podateľňa vyznačí na obálke „Prijaté: dátum, čas a miesto prijatia návrhu spolu so svojím podpisom“
2. Povinné náležitosti návrhu na odkúpenie:
3. Presné označenie navrhovateľa:

- fyzická osoba uvedie: meno, priezvisko, bydlisko, rodné číslo, tel.č....

- fyzická osoba podnikateľ a právnická osoba uvedie: názov, sídlo, IČO, konajúcu osobu zástupcu, zápis v obchodnom registri, tel.č.....

b. cenový návrh

c. záväzok, že od vyhlasovateľa odkúpi hnuteľný majetok tak ako stojí a leží za cenu ním

navrhnutú, ktorú zaplatí najneskôr pri podpise kúpnej zmluvy.

d. ponuka/návrh musí byť podpísaný a datovaný (u právnickej osoby aj pečiatka a podpis

konajúcej osoby)

1. v prípade, že návrh nebude spĺňať náležitosti vyššie uvedené, bude pri vyhodnocovaní

ponúk zo súťaže vylúčený.

V Lemešanoch dňa 7.3.2025

Ing. Marko Bučko

starosta obce